Diari Oficial de la Generalitat Valenciana


Sumari del DOGV 4248, del 14-05-2002 (2002/4772)

RESOLUCIÓ de 22 de febrer de 2002, de la Direcció General de Treball i Seguretat Laboral, per la qual es disposa el registre i la publicació de l'Acord sobre Revisió Salarial per als anys 2002 i 2003 del Conveni Col·lectiu de l'empresa Aseguramiento Técnico de la Calidad, SA (Atecsa) (Codi núm. 8000412).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4248

Data del DOGV
:   14-05-2002

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2002/4772


Data del document
:   22-02-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu
    * empresa privada

RESOLUCIÓ de 22 de febrer de 2002, de la Direcció General de Treball i Seguretat Laboral, per la qual es disposa el registre i la publicació de l'Acord sobre Revisió Salarial per als anys 2002 i 2003 del Conveni Col·lectiu de l'empresa Aseguramiento Técnico de la Calidad, SA (Atecsa) (Codi núm. 8000412). [2002/4772]
  
Vist l'Acord sobre Revisió Salarial per als anys 2002 i 2003 del Conveni Col·lectiu de l'empresa Aseguramiento Técnico de la Calidad, SA (Atecsa), presentat davant d'aquesta Direcció General de Treball i Seguretat Laboral el dia 11 de febrer de 2002, firmat en data 30 d'octubre de 2001, d'una part, per la representació de l'empresa, i de l'altra, en representació dels delegats de personal dels centres d'Ontinyent, Alcoi, Gandia i Alzira, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, aquesta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda
  
Primer
  
Ordenar que siga inscrit en el Registre de Convenis Col·lectius de Treball d'aquesta Direcció General, amb notificació a la Comissió Negociadora i que siga dipositat el text original de l'acord.
  
Segon
  
Disposar que siga publicat en el Diari Oficial de la Generalitat Valenciana.
  
València, 22 de febrer de 2002.- El director general de Treball i Seguretat Laboral: Román Ceballos Sancho.
  
Reunits d'una part el senyor Gregorio Martínez Tolosa, conseller delegat d'Atecsa, i els senyors José Vicente Soler López i Francisco Pascual Soler, tots ells en representació de l'empresa Aseguramiento Técnico de Calidad, SA, (Atecsa)
  
I de l'altra, el senyor Pedro Criado Prado, delegat de personal de la planta d'Alcoi, la senyora. Mª Encarna Francés Martí, delegada de personal de la planta d'Ontinyent, el senyor Rafael Zaragoza Cardells, delegat de personal de la planta d'Alzira, i el senyor Miguel Carlos García Barberá, delegat de personal de la planta de Gandia, tots ells de l'empresa Atecsa i que són la totalitat dels delegats de personal existents en l'empresa. Amb legitimació suficient, de conformitat amb l'article 87 de l'Estatut dels Treballadors, en representació dels treballadors.
  
Acorden:
  
L'increment salarial per a 2002 serà el IPC real més un punt i mig, publicat pel Ministeri d'Economia en tots els conceptes retributius. Per a l'any 2003 serà el IPC real més un punt i mig publicat pel Ministeri d'Economia en tots els conceptes retributius. Per a futurs exercicis i fins que s'aconseguisca un nou acord s'aplicarà la mateixa norma.
  
Aquest acord es considerarà a tots els efectes com part integrant del conveni col·lectiu en vigor.
  
Gandia, 30 d'octubre de 2001.